open-index/open-wikipedia-markdown huggingface dataset:
יניב בן ישי

**יניב בן ישי** (נולד ב-21 בספטמבר 1976) הוא כדורגלן עבר ישראלי ששיחק בעמדת השוער.

## קריירה
בן ישי התחיל את הקריירה שלו בהפועל אשדוד והצטרף לקבוצה הבוגרת בגיל 19. בשנת  התאחד המועדון עם מכבי עירוני אשדוד למ.ס. אשדוד ובן ישי היה השחקן היחיד שהצטרף מהפועל לקבוצה המאוחדת. ב-7 באפריל 2000 ערך את הופעת הבכורה שלו בקבוצה הבוגרת בהפסד 3-1 למכבי נתניה. בעונת 2001/2002 הפך לשוער הראשון של הקבוצה, אך כעבור שנתיים חזר לספסל ושימש כשוער שני.

ב-27 בינואר 2008 הושאל להפועל בני לוד מהליגה הלאומית עד לסיום העונה. בקיץ  הושאל לסקציה נס ציונה עד לסיום העונה עמה היה שותף לעליה לליגה הלאומית.

בהמשך הקריירה שיחק במכבי עירוני קריית מלאכי, מכבי יבנה, הפועל מרמורק, הפועל אזור ואף חזר לקדנציה שנייה סקציה נס ציונה.

ב-17 ביולי 2015 חזר להפועל אשדוד שהוקמה לאחר 16 שנה והיה השחקן הראשון ששיחק בקבוצה בשני גלגוליה. כעבור שנה חתם בבני יפו ואת הקריירה סיים בהפועל בני אשדוד.

## קישורים חיצוניים

## הערות שוליים

קטגוריה:כדורגלנים ישראלים
קטגוריה:שוערי כדורגל ישראלים
קטגוריה:אשדוד: כדורגלנים
קטגוריה:כדורגלני הפועל אשדוד
קטגוריה:כדורגלני מועדון ספורט אשדוד
קטגוריה:כדורגלני הפועל בני לוד
קטגוריה:כדורגלני סקציה נס ציונה
קטגוריה:כדורגלני מכבי עירוני קריית מלאכי
קטגוריה:כדורגלני מכבי יבנה
קטגוריה:כדורגלני הפועל מרמורק
קטגוריה:ישראלים שנולדו ב-1976
אטלנטיקה סופרספלאש

**אטלנטיקה סופרספלאש** (באנגלית: **Atlantica SuperSplash**) היא רכבת מים בפארק אירופה. נבנתה על ידי מאק רידס , ונחנכה ב-19 במרץ 2005. הנסיעה עוסקת בנושאי הכובשים של האימפריה הפורטוגזית. זהו אב הטיפוס לרכבות הרים זהות בשלושה פארקים אחרים ברחבי העולם.

## מאפיינים
אטלנטיקה סופרספלאש היא רכבת מים של **סופרספלאש** הכוללת שתי נפילות, נפילה אחת של 9 מטרים בין גבעת המעלית לנפילה הראשית שהיא הגבוהה ביותר וומגיעה ל-30 מטרים. שתי קרוסלות מאפשרות לסירות לבצע סיבוב בין המגדלים. כמו כן ישנה גבעה קטנה מיד לאחר הנפילה הראשית לפני שהסירות מבצעות את ההתזה האולטימטיבית שלהן.

לרכבת שש סירות, אשר בכל אחת מהן יושבים בארבע שורות של ארבעה אנשים. כל סירה שוקלת 5 טון.

האגם המקיף את הרכבת מתפרס על פני 4,400 מ"ר. מתחת לפני המים לאחר הנפילה, סדרה של מגנטים מסוגלת לשלוט במהירות שבה סירות נופלות אל המים. בדרך זו, ניתן לשלוט בגודל ההתזה בהתאם למידת החום של מזג האוויר באותו יום, רכבות הרים בעיצוב דומה קיימות ב-Chimelong Ocean Kingdom, Yunnan Paradise הצבעוני ובכפר התרבות האבוריג'יני פורמוסן. המסע לאטלנטיס ב-SeaWorld סן אנטוניו כמעט זהה, אך ללא הגבעה הקטנה לאחר הנפילה הראשית.

## קישורים חיצוניים

* 

## הערות שוליים

קטגוריה:רכבות הרים
קטגוריה:מתקני פארק אירופה
צעדים

"**צעדים**" הוא סינגל שהוקלט על ידי הזמר הישראלי עקיבא תורג'מן. השיר נכתב על ידי עקיבא תורג'מן והמוזיקאי אבי אוחיון, והולחן בידי עקיבא, אוחיון והמוזיקאי מתן דרור. הוא הופק בידי מתן דרור ויצא לאור ב-28 במרץ 2023.

## רקע והפצה
השיר נכתב בהשראת סיפורם של חלי ומנחם סוכות, אב חרדי ובת יוצאת בשאלה שהתרחקו זה מזו בעקבות ניכור הורי. במשך 11 שנה ניסה מנחם ליצור קשר עם בתו ללא הועיל, עד שבצאת חג השבועות התקשרה רחל אל אביה והשניים חידשו את הקשר. הזמר עקיבא התבטא לגבי משמעות השיר:

בריאיון למנחה איריס קול ב-103fm הסביר עקיבא:

השיר נכתב על ידי עקיבא תורג'מן והמוזיקאי אבי אוחיון, והולחן בידי עקיבא, אוחיון והמוזיקאי מתן דרור. הוא הופק בידי מתן דרור ויצא לאור ב-28 במרץ 2023.

ב-1 ביוני 2023 יצא לאור גרסת רמיקס לשיר בהפקת מושיקו שטרן, גיא כחלון ודור דקל.

## וידאו קליפ
הוידאו קליפ של השיר יצא לאור ב-28 במרץ 2023, הוא בוים ונכתב על ידי יעקב אסרף ומככבים בו חלי ומנחם סוכות. נכון לאוגוסט 2025 לשיר יש למעלה מ-6.8 מיליון צפיות. 

## מיקומי שיא

## קישורים חיצוניים

## הערות שוליים

קטגוריה:שירי אהבה בעברית
קטגוריה:יציאה בשאלה בתרבות
קטגוריה:שירים על אבות
קטגוריה:שירי עקיבא תורג'מן
ינון בן שושן

ממוזער|ינון בן שושן במטה אפל בקופרטינו, קליפורניה, ספטמבר 2024
**ינון בן שושן** (נולד ב-10 במאי 1993) הוא עיתונאי ישראלי, מבקר טכנולוגיה ויוצר תוכן המשמש ככתב הטכנולוגיה של וואלה וכעורך מדור הטכנולוגיה באתר האינטרנט.

## ביוגרפיה
ינון בן שושן נולד וגדל בירושלים וסיים את לימודיו התיכוניים בבית הספר הגימנסיה העברית רחביה. לאחר שירותו הצבאי, החל ללמוד בקורס הגשה ושידור בבית הספר למקצועות הטלוויזיה של ערוץ רשת 13 (לשעבר "רשת"), "הברזל 23".

את דרכו בתקשורת החל בגיל 16, ככותב צעיר באתרי אינטרנט, בהם פריים-טיים ו-Gadgety. בשנת 2014 החל לכתוב בעיתון ידיעות ירושלים, ובהמשך מונה לכתב חינוך במקומון "כל העיר". בשנת 2015 הצטרף לאתר "nrg" כמפיק בדסק החדשות ועורך מבזקים. בין היתר היה עורך כתבות בנושאי טכנולוגיה. ב-2017, עם המיזוג בין אתר "nrg" ל"ישראל היום", מונה בן שושן למפיק בדסק החדשות של האתר והעיתון. בנובמבר 2018 מונה לעורך המשנה במדור הטכנולוגיה של אתר מאקו (NEXTER). במקביל הופיע גם בתוכנית next, עם דרור גלוברמן. במרץ 2020 שב בן שושן לישראל היום וערך את מדור הטכנולוגיה. ביוני 2021 מונה לעורך הטכנולוגיה של אתר וואלה!.

במסגרת עבודתו, הוביל דרישה לשיפור הליקויים הרבים שמהם סובל מערך ה"רב-קו" לתשלומים בתחבורה הציבורית. בהמשך הכריז משרד התחבורה על שיפורים רבים במערך. בזמן מגפת הקורונה, חשף את הקלות שבה ניתן לזייף תעודת מתחסן (דרכון ירוק).

בן שושן מסקר מוצרי טכנולוגיה, מרואיין בנושאי טכנולוגיה בתוכניות אקטואליה. בעבר הגיש את הפודקאסט "תתחברו" בוואלה. במאי 2023 החל להנחות את התוכנית ״סוויפ-אפ״ בערוץ הטלוויזיה וואלה+.
בתחילת חודש ספטמבר 2023, בן שושן נבחר על ידי חברת אפל וטס לסקר את אירוע ההכרזה על סדרת האייפון 15 בקופרטינו, קליפורניה, כייצוג הישראלי הבלעדי באירוע.

באפריל 2024 החל להגיש פינת טכנולוגיה שבועית בתוכנית הבוקר של רשת 13, העולם הבוקר.

בספטמבר 2024 בן שושן הוזמן שוב על ידי אפל וטס למטה החברה בקופרטינו על מנת לסקר את אירוע ההכרזה על סדרת האייפון 16.

בנובמבר 2024 החל להגיש את הפודקאסט "זמן מסך" ברשת הפודקאסטים All In.

בפברואר 2025 החל להגיש פינה קבועה בתוכנית ״המועדון העסקי״ בערוץ i24News. באפריל 2025 נבחר לשמש כפרזנטור של החוג למדעי המחשב במכללה האקדמית גליל מערבי.

במאי 2025 התפרסם דיווח באתר "העין השביעית", ולפיו בן שושן קיבל באופן אישי מימון אישי ממיקרוסופט במסגרת שיתוף פעולה מסחרי בחשבון האינסטגרם הפרטי שלו, אף שהוא מסקר את החברה ב”וואלה” - דבר המנוגד לתקנון האתיקה של מועצת העיתונות. בעקבות הפנייה נמסר ממערכת “וואלה” כי הנהלים יחודדו.

בתגובה לדיווח של ״העין השביעית״, טען כי התקנון איננו מותאם לעולם התקשורת והרשתות החברתיות של היום. נכון לספטמבר 2025, ממשיך בן שושן לפרסם בחשבון האינסטגרם שלו תוכן ממומן של חברות בתחום הסיקור שלו כעיתונאי.

## חיים אישיים
ב-2017 יצא מהארון. הוא מתגורר בראשון לציון עם בן זוגו, בני אהרון.

## קישורים חיצוניים

## הערות שוליים

קטגוריה:בוגרי גימנסיה רחביה
קטגוריה:סגל וואלה!
קטגוריה:סגל כל העיר
קטגוריה:סגל ישראל היום
קטגוריה:ראשון לציון: אישים
קטגוריה:עיתונאים להט"בים ישראלים
קטגוריה:ישראלים שנולדו ב-1993
גולן דרעי

**גולן דרעי** (נולד ב-22 ביולי 1975) הוא כדורגלן עבר ישראלי ששיחק בעמדת המגן הימני.

## קריירה
דרעי התחיל את הקריירה שלו במחלקת הנוער של מכבי חיפה. ב-9 באפריל 1994 ערך את הופעת הבכורה שלו בקבוצה הבוגרת בניצחון 0-1 נגד צפרירים חולון. כמה חודשים לאחר מכן הושאל לשנתיים למכבי עכו מליגה א' עמה עלה לליגה הארצית בעונתו הראשונה.

בקיץ  הושאל להפועל בית שאן. ב-19 באוקטובר 1996 הבקיע את שער הבכורה שלו בקבוצה בניצחון 0-2 נגד הפועל תל אביב. בקיץ  חזר לחיפה. ב-25 באוקטובר הבקיע את שער הבכורה שלו בקבוצה בתיקו 1-1 נגד הפועל בית שאן. זכה עם המועדון באותה עונה בגביע המדינה.

בקיץ  הושאל להפועל ראשון לציון. ב-22 במאי 1999 בישל שני שערים בניצחון 2-3 נגד הפועל פתח תקווה. עונה לאחר מכן הושאל לבית"ר ירושלים במדיה בישל 8 שערים בליגה. בקיץ  חזר לחיפה, אך כעבור זמן קצר הושאל להפועל פתח תקווה וכעבור שנה להפועל באר שבע.

בהמשך הקריירה שיחק במכבי הרצליה, עירוני קריית שמונה, איחוד בני מג'ד אל כרום, מכבי עירוני קריית אתא, הפועל בני ג'דיידה, הפועל אום אל-פחם, מכבי צור שלום ועירוני נשר.

## תארים
; מכבי חיפה
*אליפות המדינה: 1993/1994
*גביע המדינה: 1997/1998

; מכבי עכו
*ליגה א' צפון: 1994/1995

## קישורים חיצוניים

קטגוריה:כדורגלנים ישראלים
קטגוריה:מגני כדורגל ישראלים
קטגוריה:קריית מוצקין: כדורגלנים
קטגוריה:כדורגלני מכבי חיפה
קטגוריה:כדורגלני מכבי עכו
קטגוריה:כדורגלני הפועל בית שאן
קטגוריה:כדורגלני הפועל ראשון לציון
קטגוריה:כדורגלני בית"ר ירושלים
קטגוריה:כדורגלני הפועל פתח תקווה
קטגוריה:כדורגלני הפועל באר שבע
קטגוריה:כדורגלני מכבי הרצליה
קטגוריה:כדורגלני עירוני קריית שמונה
קטגוריה:כדורגלני מכבי עירוני קריית אתא
קטגוריה:כדורגלני הפועל אום אל-פחם
קטגוריה:כדורגלני עירוני נשר
קטגוריה:ישראלים שנולדו ב-1975
יום יום (סרט)

**יום יום** הוא סרט קולנוע ישראלי משנת 1998 שנכתב ובוים על ידי עמוס גיתאי, עם משה איבגי וג'וליאנו מר בתפקידים הראשיים.

העלילה מתארת חיי יום יום בחיפה בה חיים יהודים וערבים זה לצד זה במשפחות מעורבות של יהודים וערבים.

## תקציר העלילה
מוש/משה/מוסא (משה איבגי) בן 40, הוא בנם היחיד של חנה (חנה מרון) היהודיה ויוסוף (יוסף אבו ורדה) המוסלמי. למשפחה יש מאפייה בשוק של חיפה.

משה נשוי חמש שנים, ולא באושר, לדידי (דלית קהן). אין להם ילדים והיא מאשימה אותו שהוא עקר. הם מחליטים להיפרד. משה מתנחם בזרועותיה של גרישה (נטלי עטיה). הוא גם היפוכונדר ומתאהב ברופאה שלו (אן פטי לגראנז').

משה מבלה הרבה עם חבר ילדותו ג'וליאנו/ג'ול (ג'וליאנו מר), גם הוא בן למשפחה מעורבת. לג'ול יש חנות לחפצים משומשים בשוק חיפה. הם גם עושים מילואים משעשעים ביחד. גם ג'ול זוכה לחסדיהן של גרישה ודידי.

מימי (קרן מור) היא דודנית של חנה ועובדת משועממת במרכז בקרת הרמזורים של העירייה. היא איטית בעבודתה וכאשר היא מבחינה בשוד בבנק בו נמצא משה היא מדווחת רק כשהשודדים ברחו.

שמול (שמואל קלדרון) הוא אחיו של ג'ול וקבלן גדול בחיפה. באמצעות המתווך נאדים (גסאן עבאס) אחיו של יוסף, הוא מנסה לשכנע את יוסף למכור את בית הסבא ושטח צמוד כדי לבנות עליו קניון גדול.

חנה נפטרת באופן פתאומי ויוסוף משתכנע למכור את הבית אבל ברגע האחרון הוא מסרב בגלל קשר נפשי למקום.

## מועמדויות ופרסים
הסרט היה מועמד ל-6 פרסי אופיר בטקס פרסי אופיר לשנת 1998: לסרט; לבמאי - עמוס גיתאי; לתסריט - עמוס גיתאי; לשחקן הראשי - משה איבגי; לשחקן המשנה - ג'וליאנו מר; לשחקנית המשנה - דלית קהן.

עמוס גיתאי זכה בפרס וולג'ין לסרט ולתסריט הטוב ביותר בפסטיבל הקולנוע ירושלים של שנת 1998.

ב בנאנט 1998 היה הסרט מועמד לסרט הטוב ביותר ומשה איבגי זכה בפרס השחקן הטוב ביותר.

## צוות השחקנים

## קישורים חיצוניים

קטגוריה:סרטי 1998
קטגוריה:סרטי עמוס גיתאי
קטגוריה:סרטים בעברית
קטגוריה:סרטים ישראליים משנת 1998
קטגוריה:זוכי פרס וולג'ין
קטגוריה:זוכי פסטיבל הקולנוע ירושלים
שלומי לנגר

**שלמה (שלומי) לנגר** (נולד ב-14 במאי 1962) הוא מנכ"ל החברה הכלכלית חוף הכרמל. שימש כראש המועצה המקומית אורנית בין השנים 2008–2018. 

## ביוגרפיה
נולד בירושלים, ולמד בבית הספר תחכמוני. התגייס לשייטת 13, ובהמשך שירותו עבר לחיל המודיעין ושירת כמפקד הבסיס של יחידה 8200. לאחר שחרורו מן הצבא התגייס ליחידת המבצעים של שירות הביטחון הכללי, ושרת בה במשך 25 שנה כלוחם, כראש צוות וכראש ענף.

בתקופת האינתיפאדה השנייה מונה על ידי ראש המועצה המקומית אורנית למנהל מחלקת ביטחון, בטיחות ושעת חירום. בבחירות לרשויות המקומיות שהתקיימו בשנת 2008 נבחר לראשות המועצה המקומית אורנית, לאחר שרשימתו "יחד עם שלומי" זכתה בכ-75% מהקולות הכשרים. בבחירות 2013 לרשויות המקומיות נבחר לכהונה שנייה לאחר שזכה בכ-72% מהקולות. בבחירות לרשויות המקומיות ב-2018 התמודד שוב בראשות סיעת יחד. רשימתו זכתה ב-3 מושבים במליאת המועצה, אך יריבו ניר ברטל גבר עליו ונבחר לראשות המועצה.
כיהן גם כיו"ר דירקטוריון איגוד ערים לאיכות סביבה שומרון, יו"ר ועדת הנוער במרכז השלטון המקומי וכן דירקטור וחבר הנהלה במרכז למשק וכלכלה של המרכז.

ב-2019 התמנה למנכ"ל המועצה המקומית בית אריה-עופרים. ב-2022 התמנה למנכ"ל החברה הכלכלית חוף הכרמל. לקראת הבחירות לרשויות המקומיות שייערכו בנובמבר 2023, הודיע לנגר כי יתמודד לכהונה נוספת. 

למד לתואר ראשון במשפטים במכללת שערי מדע ומשפט, לתואר ראשון במדעי הרוח באוניברסיטת בר-אילן, לתואר שני במדיניות ציבורית באוניברסיטת רייכמן. מגשר מוסמך מטעם בית המשפט.

## חיים אישיים
נשוי לוורד ואב לשלושה. מתגורר באורנית מאז 1991.

## קישורים חיצוניים
* 
* 
* 
* 
* 
* הנבחרת שלנו, סיעת יחד עם שלומי לנגר
* מאחורי הקלעים של השלטון המקומי: חלק א, ראיון בפודקאסט "מחברים דמוקרטיה לחיים" של המכון הדמוקרטי
* מאחורי הקלעים של השלטון המקומי: חלק ב ראיון בפודקאסט "מחברים דמוקרטיה לחיים" של המכון הדמוקרטי

## הערות שוליים

קטגוריה:ראשי המועצה המקומית אורנית
קטגוריה:ראשי רשויות מקומיות שנבחרו ברשימה עצמאית
קטגוריה:מנכ"לי רשויות מקומיות
קטגוריה:מנכ"לים ישראלים
קטגוריה:אנשי השב"כ
קטגוריה:בוגרי בית הספר תחכמוני (ירושלים)
קטגוריה:בוגרי המרכז האקדמי שערי מדע ומשפט
קטגוריה:בוגרי אוניברסיטת בר-אילן
קטגוריה:בוגרי המרכז הבינתחומי הרצליה
קטגוריה:דירקטורים ישראלים
קטגוריה:ישראלים שנולדו ב-1962
ג'יוטי אמגה

**גיוטי אמגה** (נולדה ב-16 בדצמבר 1993) היא רקדנית הודית הבולטת בהיותה האישה הנמוכה ביותר בעולם על פי גינס שיאי עולם.

## ביוגרפיה
לאחר יום הולדתה ה-18 של אמגה ב-16 בדצמבר 2011, היא הוכרה כאישה הנמוכה בעולם לאחר שהגיעה לגובה של כ-62.8 סנטימטרים. גובהה הנמוך נובע מהפרעה גנטית הנקראת גמדות פרימורדיאלית.

ב־2012, היא פגשה את הגבר (והאדם) הנמוך ביותר בעולם, צ'אנדרה בהדור דנגי מנפאל. השניים הופיעו יחד במהדורה ה־57 של ספר שיאי גינס ב־2013.

באוגוסט 2014, אמגה לוהקה לתפקיד משני באימה אמריקאית: פריק שואו, שם הופיעה בתור מא פטיט.

## קישורים חיצוניים

* 
* 

## הערות שוליים

קטגוריה:שחקנים נמוכי קומה
קטגוריה:שיאני עולם
קטגוריה:שיאניות גינס
קטגוריה:הודים שנולדו ב-1993
סרגיי זליוטין

**סרגיי זליוטין** (ברוסית: **Сергей Викторович Залётин**; ) הוא קוסמונאוט רוסי שטס לחלל מספר פעמים ושהה בתחנת החלל מיר ובתחנת החלל הבין-לאומית.

## קורות חיים
סרגיי זליוטין נולד בעיירה במחוז טולה ברוסיה הסובייטית שאז הייתה חלק של ברית המועצות. בשנת 1983 הוא סיים לימודים בבית ספר לטייסים של חיל האוויר הסובייטי וקיבל תואר "טייס-מהנדס". עד לשנת 1990 הוא שירת ביחידות החיל בסביבת מוסקבה.

בשנת 1990 זליוטין התחיל הכנות לטיסות חלל במרכז גגארין להכשרת קוסמונאוטים. הוא היה חבר בצוות גיבוי של מספר משימות חלל שהיו צריכות להגיע לתחנת החלל מיר. בשנת 2000 הוא היה מפקד צוות של חללית סויוז TM-30 שהתחברה לתחנת החלל מיר. לאחר העגינה משלחת מס' 28 לתחנת החלל מיר החלה בפעילות סדירה. המטרה הייתה להחיות את תחנת החלל להמשך פעילותה. הוא חזר לכדור הארץ לאחר 72 ימי טיסה וביצוע פעילות חוץ רכבית.

באוקטובר 2002 זליוטין טס לחלל בפעם השנייה כמפקד צוות סויוז TMA-1. החללית התחברה לתחנת החלל הבין-לאומית. הוא שהה בתחנת החלל 9 ימים וחזר לכדור הארץ בטיסת סויוז TM-34.

בשנת 2004 זליוטין נבחר לדומה מחוזית בטולה. הוא היה חבר דומה מחוזית מספר כהונות.

בשנת 2011 הוא חזר ליחידת הקוסמונאוטים והחל הכנות לטיסה חדשה. בסופו של דבר הוא לא נכלל בצוות טיסה.

בשנת 2023 הוא הודיע על התמודדות לראש העיר של מוסקבה בבחירות שצפויות להתקיים בסתיו.

## קישורים חיצוניים

* תקציר נתונים באתר ספייספאקטס
* נתונים מאנציקלפדיית החלל
* ביוגרפיה 
* ביוגרפיה באתר מרכז הכנת הקוסמונאטוים 

קטגוריה:הלכי חלל רוסים
קטגוריה:קוסמונאוטים רוסים
קטגוריה:מעוטרי גיבור הפדרציה הרוסית
קטגוריה:טייסי חיל האוויר הסובייטי
קטגוריה:מעוטרי עיטור ההצטיינות למען המולדת
קטגוריה:רוסים שנולדו ב-1962
בנימין מונק

הרב **בנימין זאב מונק** (ה'תשכ"ב, 1961 – כ"ג אב ה'תשע"ח, 4 באוגוסט 2018) היה חזן, יוצר, מנצח ומלחין.

## קריירה מוזיקלית
בשנות ה-80 החל ללמוד במכון תל אביב לחזנות, ובשנים מאוחרות יותר שימש כמזכיר בית הספר.

בשנות ה-90 החל לנהל את מכון ירושלים לחזנות יחד עם אלי יפה. המכון פעל כ-20 שנה והתמקד בלימוד נוסח התפילה,פיתוח קול,הרמוניה ותווים.

מונק שימש במשך שבע שנים כחזן של בית הכנסת המרכזי לצפון תל אביב.

הקים את אגודת "בנבל" יחד עם מוזיקאים נוספים, במטרה לקדם את המוזיקה היהודית והחזנות. האגודה הפיקה קונצרטים, קידמה מחקר והוצאה לאור של חומר מוזיקלי הנועד לתלמידים ולמוזיקאים. לאגודה הייתה מקהלת גברים וכן רביעיית מיתרים אשר ליוו את החזנים שהשתתפו בפעילויותיה.

לאחר מכן שימש כמנצח של מקהלת בנבל ישורון של בית הכנסת ישורון בירושלים, שליוותה את החזן אשר היינוביץ וחזנים נוספים באופן קבוע.

מונק שימש כחזן בערים שונות בגרמניה.

בשנותיו האחרונות כיהן כחזן הראשי של בית הכנסת הגדול בקלן גרמניה.

## דיסקוגרפיה
***קבל רינת עמך** – בקלטת זו התפרסמה לראשונה יצירה בלתי מוכרת של יוסל'ה רוזנבלט - "בראש השנה יכתבון", שנתגלתה על ידי מונק (1990)
*קלטת **לכו נרננה** – נוסח לחזן קבלת שבת וליל שבת יצא עם חוברת תווים (1996)
*קלטת **נוסח לחזן שחרית לשבת** (2003)
***ניגוני ימים נוראים** על פי "נוסח חברון" כפי שהושרו על ידי הרב שלום שבדרון (2009)

## לקריאה נוספת
### פרסומיו
במשך מספר שנים טור קבוע בשבועון שבתון המופץ לציבור הדתי.
* תשנ"ו 1996 – תאוריה וסולפז' ללא עזרת מורה – חוברת
* לכו נרננה – קובץ עזר לחזן לתפילת קבלת שבת וליל שבת יצא בתוספת קלטת
* תשנ"ז 1997 - הגדה של פסח לעורכי סדר – לחזן ולמקהלה (החוברת יצאה גם בתרגום לאנגלית, לגרמנית ולרוסית)
* אל הרינה ואל התפילה – ניגוני ימים הנוראים (סליחות, ראש השנה, ויום כיפור) לחזן ולמקהלה.
* תשנ"ט 1999 – ערבית לימים נוראים
* תשס"ז 2007 – נר הימיני – קובץ חידושי תורה
* תשע"א 2011 – קובץ עזר לחזן "הלל" נוסח ופרקי שירה מעובדים לתלמידי חזנות
* תפילת ערבית חגיגית לליל יום העצמאות – לחזן ולמקהלה

## הערות שוליים

קטגוריה:חזנים ישראלים
קטגוריה:ישראלים שנולדו ב-1961
קטגוריה:ישראלים שנפטרו ב-2018
קטגוריה:יהודים הקבורים בהר הזיתים
PanAmSat

**PanAmSat** הייתה חברת תקשורת שסיפקה שירותי לוויין. החברה הוקמה בשנת 1984 על ידי ריינולד אנסלמו. הוא ניהל אותה עד לפטירתו בשנת 1995. לאחר פטירתו החברה עברה מספר בעלים ובסופו של דבר נמכרה למתחרה הגדולה - חברת "אינטלסט".

## היסטוריה
ריינולד אנסלמו הקים את החברה בשנת 1984. הוא הצליח לקבל אישורים מתאימים מקונגרס של ארצות הברית ונתן שירותי תקשורת לרשת Spanish International Network שפעלה בארצות הברית. הוא הגיע למספר לקוחות גדול ושבר את המונופול של "אינטלסט". בין לקוחות הראשונים של החברה היו CNN ו-ESPN. בתחילת דרכה חברה ניצלה לוויינים ששוגרו עוד לפני הקמתה. בשנת 1991 כול היכולות של לווייני החברה נמכרו. שיגור לוויינים חדשים בשנים 1993–1994 אישפר להרחיב את הפעילות ולכלול בה אזורים בדרום-מזרח אסיה.

לאחר פטירתו בשנת 1995 אשתו ניהלה את החברה מספר שנים עד שמכרה אותה ל"ג'נרל מוטורס" תמורת 3 מיליארד $. בשנת 2001 החל לפעול מיזם משותף עם חברה יפנית SKY Perfect JSAT.

בשנת 2003 הבעלות עברה ל"ניוז קורפ". בשנת 2005 היא הועברה לשליטת "אינטלסט" תמורת 4.3 מיליארד $. נכון לשנת 2023 חלק מלווייני החברה עוד פועלים תחת שמות חדשות בחב' "אינטלסט".

## רשימת לוויינים

## קישורים חיצוניים
* 
* היסטוריה של החברה

קטגוריה:חברות אמריקאיות
קטגוריה:חברות תקשורת לווינית
תקן ביקורת 1 – בקרת איכות במשרדי רואי חשבון

**תקן ביקורת 1 – בקרת איכות במשרדי רואי חשבון** הוא תקן ביקורת שפורסם על ידי לשכת רואי החשבון בישראל ועוסק בנושא בקרת איכות הביקורת במשרדי רואי חשבון, בין השאר בנושאי התקשרות עם לקוחות, התנהגות מקצועית ומיומנות.

התקן פורסם בשנת 2018 כחלק מתהליך הקודיפיקציה שלשכת רואי החשבון ביצעה בתקני הביקורת ונכנס לתוקף ב-1 בינואר 2020.

התקן מבוסס ברובו על תקן ביקורת 67 (שפורסם בשנת 1997) שעסק באותו נושא.

## קישורים חיצוניים
*תקן ביקורת 1, באתר לשכת רואי החשבון
* תקן ביקורת 67, באתר לשכת רואי החשבון

קטגוריה:תקני ביקורת בחשבונאות
גלדיאטור (שיר של עדן מאירי)

**גלדיאטור** הוא סינגל שהוקלט על-ידי הזמר הישראלי עדן מאירי. השיר יצא ב-25 באפריל 2021, על-ידי חברת התקליטים NMC.
## רקע וכתיבה
השיר נכתב והולחן על-ידי מורן דוד ויובל מזרחי, והופק על-ידי שאולי יצחק ורון בקל. הבלדה הים-תיכונית, יצאה לקראת אלבום הבכורה של מאירי, "לך עם האמת שלך".

מאירי פנה למורן דוד, אחת מכותבות השיר, בשל ההצלחה הגדולה לה זכו שני הסינגלים שכתבה לו בעבר - "לך עם האמת שלך" ו-"מה עשה לנו הזמן". השיר זכה לביקורות חיוביות, וכן צוינה הגשתו החמה והאותנטית של מאירי, לצד הכריזמה והייחודיות שלו. אולם, עלו גם טענות חריפות אודות תוכנו של השיר, אשר נתפש כרדוד ומיושן.

## ווידאו קליפ
הווידאו קליפ המלא שיצא עבור השיר, בוים על-ידי עמית ימין והועלה לערוץ היוטיוב של מאירי ב-25 באפריל 2021. בקליפ ניתן לראות את מאירי מחפש אחר אהובתי ביער סבוך וכן קטעי ריקוד על רקע נופי צוקים.

נכון למאי 2023, מונה הצפיות של הקליפ עומד על כ-909,000 צפיות.

## מיקומי שיא

## קישורים חיצוניים
* סרטון השיר "גלדיאטור" באתר יוטיוב
* מילות השיר "גלדיאטור" באתר שירונט

## הערות שוליים

קטגוריה:שירי עדן מאירי
קטגוריה:שירים בעברית
קטגוריה:סינגלים בהוצאת הליקון
קטגוריה:שירים שהולחנו על ידי מורן דוד
ענבל פינטו

**[[ענבל]] פינטו** (נולדה ב-1969) היא רקדנית, כוריאוגרפית ומעצבת תפאורות ותלבושות ישראלית.הייתה המנהלת האמנותית של להקת המחול ענבל פינטו ואבשלום פולק, שאותה ייסדה בשנת 1992.

## ביוגרפיה
### ילדות ונעורים
ענבל נולדה בנהריה. היא למדה עיצוב גרפי בבצלאל אקדמיה לאמנות ועיצוב ירושלים. התנסותה הראשונה בכוריאוגרפיה הייתה עם סאלי-אן פרידלנד ליצירה "דב הוז 19" בתחרות "גוונים במחול" 1990. היא הצטרפה ללהקה הצעירה של להקת בת-שבע כרקדנית ומשם התקדמה ללהקה הראשית. ענבל השתתפה בתוכנית ICCP בפסטיבל המחול האמריקאי בשנים 1997 ו-1998.

### קריירה ככוריאוגרפית
פינטו יצרה כוריאוגרפיה למחזות קלאסיים, בהם הכיסאות של אז'ן יונסקו ורומיאו ויוליה של שייקספיר.

בשנת 1993 יצירתה הראשונה, "דיו-כאן", שילוב של ציור פעולה ומחול, זכתה בתחרות "גוונים במחול". יצרה פינטו את "ורסוס" ללהקת בת שבע הצעירה. ב-1997-1996 יצרה ענבל את "עטוף". בשנת 2000 זכתה בפרס ניו יורק למחול ומופעי במה (Bessie) על המופע "עטוף".

ב-1999 יצרה את "אויסטר", בשיתוף עם להקת המחול של ליון בשביל התיאטרון העירוני חיפה. על יצירתה זו קיבלה את פרס התיאטרון הישראלי לאירוע המצטיין באמנויות הבמה בשנה שלאחריה. כמו כן זכתה בפרס שר התרבות למחול לשנת 2007, ובאותה שנה, בפרס עיריית תל אביב-יפו על הישג אמנותי. בשנת 2011 זכתה שוב בפרס שר התרבות.

ב-2001 יצרה את "בוביז", הפקה משותפת של להקתה והמרכז הבינלאומי לאמנויות הבמה "דה סינגל" באנטוורפן, המופע, שבו השתתפו שישה רקדנים ושני שחקנים, שילב מחול, תיאטרון ופן ויזואלי

בשנת 2002 החלה ענבל לשתף פעולה עם אבשלום פולק. הלהקה, שנקראה תחילה על שמה בלבד, שינתה את שמה ללהקת המחול ענבל פינטו ואבשלום פולק. יחד יצרו לא רק הפקות מחול, אלא גם הפקות אופרה, כגון "ארמידה" של גלוק בויסבאדן ובתל אביב, וב-2013 את "שועלה ערמומית קטנה" של לאוש יאנאצ'ק בברגן, נורווגיה. ב-2007 הזמין רובי ברנט, המנהל האמנותי של להקת המחול האמריקאית פילובולוס את פינטו ופולק ליצור עמו את "Rushes". ב-2013 יצרו פינטו ופולק את "החתול שחי מליון פעמים", בימוי, כוריאוגרפיה ועיצוב תפאורה ותלבושות ליצירה על פי ספר מאת יוקו סאנו, שהופקה בטוקיו.

ב-2018 יצרה פינטו את "פוגה", בשיתוף פעולה עם המלחינה מאיה בלזיצמן. מאז אמצע שנת 2018 עובדת פינטו כאמנית עצמאית לאחר שעזבה את להקת המחול שייסדה עם אבשלום פולק. ב-2019 ביימה יחד עם אמיר קליגר ועיצבה את המחזה המוזיקלי קורות הציפור המכנית של הארוקי מוראקאמי, שהוצג בטוקיו.

ב-2019 החלה פינטו לעבוד על הבימוי והעיצוב של האופרה ליצנים מאת רוג'רו לאונקוואלו, באופרה הישראלית, אך בעקבות מגפת הקורונה העבודה על האופרה הופסקה והיא עלתה רק בתחילה 2022. עם זאת בתקופת הקורונה יצרה, יחד עם אתגר קרת עבודת וידאו-דאנס.

ב-2021 יצרה דואט לערב שלם בשם "החדר" למרכז סוזן דלל.
## פרסים והוקרה
* 2000 - פרס "בסי" (Bessie) על היצירה "עטוף"
* 2004 - פרס לנדאו למחול
* 2006 - פרס היצירה בפסטיבל "שבוע המחול", שהתקיים בזגרב שבקרואטיה עבור "אויסטר"
* 2016 - פרס ביצוע בתחום המחול לרקדנים וליוצרים במופע "פרחקיר" מטעם משרד התרבות וספורט.

## קישורים חיצוניים

* מרכז סוזן דלל, על "החדר" של ענבל פינטו
* 
* "התרשמות", איטו אבירם על "עטוף" של ענבל פינטו
* 
* 

## הערות שוליים

קטגוריה:ישראליות שנולדו ב-1969
קטגוריה:רקדניות ישראליות
קטגוריה:כוריאוגרפיות ישראליות
קטגוריה:רקדני להקת המחול בת שבע
מחוז לוס ריוס

**לוס ריוס** (בספרדית: **Los Ríos**) הוא אחד ממחוזות אקוודור. הוא ממוקם במערב מרכז המדינה. בירת המחוז היא בבאויו. שטח המחוז הוא מעט יותר מ־7,000 קמ"ר והוא מורכב מ־13 קנטונים. אוכלוסיית המחוז, נכון לשנת 2020, היא 921,763 תושבים.

## קישורים חיצוניים

*  

לוס ריוס
עמותת "יוזמות עתיד"

**עמותת** "**יוֹזמוֹת עתיד**" היא עמותה שלא למטרות רווח. הוגה הרעיון להקמת העמותה הוא ניסים בר-אל. העמותה החלה לפעול בתוך ארגון לתת.

## רקע
עמותת "יוזמות עתיד" הוקמה ב-2015 ומטרתה לסייע לנשים במצב סוציו-אקונומי נמוך או במשבר כלכלי להקים עסק עצמאי, וזאת באמצעות הכשרה עסקית והפעלת תוכניות המשך לנשות העסקים בוגרות הקורסים.

התוכנית כוללת הליך מיון, הכשרה קבוצתית וליווי אישי על ידי מנטור/ית מתנדב/ת, ומעטפת השתלמויות עסקיות בתחומים שונים.

נסים בראל מעורב באופן פעיל בהתוויית דרכה של העמותה ובניהולה.

העמותה נתמכת על ידי גופים שמעניקה את שירותיה לנשים מכל מגזרי החברה בישראל, כגון: בנק הפועלים, בנק לאומי, שטראוס, מגדל חברה לביטוח, השלטון המקומי, משרדי ממשלה, הסוכנות האמריקנית לפיתוח בין-לאומי (USAID), ארגון "ג'וינט" ישראל, מגופים עסקיים ומקרנות וכן משיתופי פעולה עם מוסדות וגופים ממשלתיים ומתרומות אנשים פרטיים.

## היקף פעילות
מדי שנה פונות לעמותה כ-6,000 נשים, מהן נבחרות לתוכנית יותר מ-1,000 נשים, על פי התאמתן האישית, מצבן הכלכלי, והיתכנוּת הרעיון העסקי שלהן.

העמותה פועלת בפריסה ארצית, מעניקה את שירותיה לנשים מכל רובדי החברה בישראל ומאז הקמתה הכשירה 5,500 נשים שאותן היא מלווה לעצמאות כלכלית.

## תוכניות הכשרה
עמותת "יוֹזמוֹת עתיד" מפעילה תוכניות הכשרה עסקית המותאמות לקהלי יעד שונים: **מזרח מערב –** במקביל להכשרה עסקית לנשים ממזרח ירושלים וממערבהּ, מתקיימות בתוכנית זו פעילויות משותפות לשתי הקבוצות שנועדו ליצור הכרויות אישיות ולטפח דו-קיום על בסיס הפלטפורמה העסקית. התוכנית מכשירה כ-1,000 נשים במשך 3 שנים, ופועלת בשיתוף עם USAID; **יזמוּת עסקית בחברה משותפת –** הכשרה משותפת לנשים ממגזרים שונים בחברה מעורבת; **משְׂכִירָה לעצמאית –** הקניית כלים עסקיים למעבר מעבודה שכירה לתפעול עסק עצמאי; **60+ –** הכשרה המותאמת לנשות הגיל השלישי המעוניינות להקים עסק עצמאי, כאמצעי לשיפור מצבן הכלכלי והתעסוקתי לאחר הפרישה לגמלאות; **[[יזמות|יזמוּת]] עסקית צעירה –** הענקת כלים עסקיים ממוקדים להקמת עסק בגיל צעיר; **יזמוּת עסקית בחברה החרדית –** הכשרה לתעסוקה עצמאית, המותאמת לאורח חייהן של נשים חרדיות; **[[פרטיקה|פרקטיקה]] –** ליווי עסקים בפריפריה, בשיתוף עם המכללה האקדמית ספיר.

## פרסים
* בשנת 2019 הוענק ל"יוֹזמוֹת עתיד" פרס זוסמן-ג'וינט למצוינות בתחום פיתוח השירותים החברתיים בישראל (פרס זה נחשב לפרס החשוב ביותר בתחום העשייה החברתית בישראל). המעיד על יכולתה של העמותה ליצור ערך חברתי ולהביא לשינוי לטובה בחיי המוטבים שלה, תוך מיצוי מיטבי של משאבים.
* בשנת 2023 זכה ניסים בר-אל באות הנשיא להתנדבות לשנת תשפ"ג על הקמת "יוזמות עתיד" וניהולה לאורך השנים, ועל פעילותו במיזמים חברתיים אחרים.

## קישורים חיצוניים

* 
* 
* 

## הערות שוליים

קטגוריה:ישראל: עמותות
הנפה (סטטיסטיקה)

בסטטיסטיקה ובפרט בניתוח רגרסיה, **הנפה** או **מינוף** (באנגלית: Leverage) הוא מדד לחריגות של תצפיות, המבוסס על המשתנים המנבאים ברגרסיה. במילים אחרות, מדד זה בוחן כמה רחוקים ערכי המשתנים המנבאים השייכים לתצפית מסוימת, מערכים אלו בתצפיות האחרות.

מינוף יכול לבטא מרחק אוקלידי ממשתנים מנבאים אחרים, אך גם שוני הנוגע לדפוסי קורלציה.לדוגמה במדגם שבו יש מתאם חיובי גבוה בין  X_1 לבין X_2, תצפית שבה X_1 מקבל ערך גבוה וX_2 מקבל ערך נמוך תהיה בעלת הנפה גבוהה. שערוכים של פרמטרי המודל האופטימלי נוטים להימשך לתצפיות בעלות הנפה גבוהה, ומכאן נגזרת המילה הנפה - תצפיות אלו נוטות למנף את המודל אליהן. תצפיות אלו הן בעלות פוטנציאל רב להיות נקודות בעלות השפעה (influential points). אף על פי שנקודה משפיעה תהיה בדרך כלל בעלת מינוף גבוה, נקודת מינוף גבוה היא לא בהכרח נקודה משפיעה. זאת משום שמידת ההשפעה תלויה גם בחריגות ערך המשתנה אותו מנבאים, ערך ה-y של התצפית, חריגות שלא נכללת בחישוב ההנפה. בהתאם לתכונה זו, למינוף יש חשיבות גדולה בחישוב מדדי השפעה של תצפיות על תוצאות אמידת הפרמטרים של המודל, כמו למשל מדד ההשפעה על שם ראלף קוק - מרחק קוק (Cook's distance).

## הגדרה מתמטית
הנפה מוגדרת באמצעות הרכיבים האלכסוניים של מטריצת הכובע (hat matrix, ידועה גם בשם 'מטריצת ההטלה'). מטריצה זו מתארת את ההשפעה של כל תצפית, על הערכים המשוערכים של כלל התצפיות. האלכסון של מטריצה זו מתאר את ההשפעה של כל תצפית על ה-y המשוערך של אותה התצפית. מטריצה זו מוגדרת כמטריצה אשר הכפלתה בווקטור המשתנה אותו המודל מנבא (y) תוביל לווקטור המשנה התלוי המשוערך על פי המודל.

בכתיב מטריצות: \hat y =\hat \beta X = X\Bigl(X^TX \Bigr)^{-1}X^T y = Hy, כאשר מסמנים H = X\Bigl(X^TX \Bigr)^{-1}X^T.

ניתן לתאר את הבניה של \hat y_i באמצעות ממוצע משוקלל של ערכי המשתנה אותו מנבאים  y בכל התצפיות מ-1 עד N, המוכפלים במשקלות השייכים ל-H.

זאת משום ש- \hat y_i=\sum_{j=1}^N H_{ij}\cdot y_j.

מכאן שהערך H_{ii} מהווה את המשקל של התצפית על השערוך שלה \hat y_i. 

ערך זה חסום בין 0 ל-1.

## הסבר אינטואיטיבי למטריצת ההטלה
ניתן להסתכל על רגרסיה ליניארית כפתרון נדרש לסט משוואות ליניאריות כאשר כל תצפית מהווה משוואה, ונדרש למצוא פתרון בדמות מקדמים \hat\beta_1, \hat\beta_2,..., \hat\beta_j, שכאשר הם יוכפלו עבור כל תצפית i בערכי המשתנים המנבאים שלה X_1,X_2,...,X_j הם יובילו לערכי ה-y המתאימים לאותה תצפית. עם זאת, ניתן להראות כי לא ניתן לפתור את מערכת המשוואות ללא שגיאה כלשהי \varepsilon, אשר מנסים לצמצם עבור כל המשוואות יחדיו. שגיאה זו מוגדרת כהפרש בין ה-y שהוא תוצאה של הכפלת המקדמים בערכי ה-X לבין הערך y של התצפית.

ניתן לייצג את הערכים של משתנה מסוים בכל התצפיות כווקטור עמודה X_j\bullet.

בהתייחסות זו כל המשתנים יחדיו X_1\bullet,X_2\bullet,...,X_j\bullet מהווים סט של וקטורים הפורסים מרחב, או מישור רב ממדי.

מאחר שאין פתרון ללא שגיאה \varepsilon, הווקטור אשר מכיל את כל ערכי המשתנה התלוי y בתצפיות אינו מוכל במישור הנפרש על ידי X,\text{SPAN} (X).

המטריצה H מבצעת הטלה של וקטור ערכי המשתנה התלוי של כלל התצפיות y אל עבר מישור נפרס זה. נהוג לסמן את הווקטור לאחר ההטלה כ-\hat y, מילולית y עם כובע.

## הערות שוליים

קטגוריה:רגרסיה
קטגוריה:סטטיסטיקה
מוקסין יפני

**מוקסין יפני** הידוע גם בשם העממי **ממושי** (**mamushi**; שם מדעי: *Gloydius blomhoffii*) הוא מין של נחש ארסי ממשפחת הצפעיים האנדמי ליפן. אף שבעבר נכללו בו 4 תת-מינים, כיום הם אוחדו לתת-מין אחד. הנחש נקרו ב-1924 בידי החוקר הגרמני היינריך בויה להוקרת המאייר ההולנדי Jan Cock Blomhoff.

## מאפיינים
המוקסין הוא קרוב של המוקסין הסיני והוא מגיע לאורך של 45–81 ס"מ, אם כי גם נצפה באורך 91 ס"מ. צבעו אפור, חום-אדמדם או חום-צהוב, ועליו רצועת כתמים חומים בהירים הגובלים בשחור ולעיתים קרובות בעלי מרכזים בהירים יותר. הראש חום כהה או שחור, וצדדיו אפורים או בעלי גוני בז'.

הנחש מצוי בטבע ברחבי יפן, למעט באיי ריוקיו באזורי יערות, ביצות, מורדות הרים ובתות והוא אורב לטרף מזדמן על הקרקע בין פסולת עלים. לעיתים הוא מצוי בקרבת חוות, המושכים מכרסמים שונים ובנוסף ניזון מלטאות, עופות וצפרדעים.

לנחש זה ארס חזק בעל עוצמות משתנות. הוא מורכב מהמוליזים חזקים אך גם מנוירוטוקסינים. זהו אחד הנחשים הארסיים ביותר ביפן לצד הימקגאשי וגומצן האבו. מדי שנה, 2000-3000 אנשים ביפן בקירוב מוכשים בידי נחש זה וככל הנראה 10 מהם מתים, כך שמדובר במקרים נדירים. עם זאת ההשפעה של הארס עדיין יכולה להיות חזקה וגורמת לאי-ספיקת כליות, פגיעה בראייה, שיתוק והפלות טבעיות לנשים הרות. רוב הפגיעות דורשות טיפול של שבוע בבית חולים כשהכשות חמורות מאלצות טיפול נמרץ שיכול להימשך כחודש. למרות הפגיעות ישנו נוגדן לארס.

## ראו גם
*מוקסין מונגולי

## קישורים חיצוניים

קטגוריה:טקסונים שתוארו בידי היינריך בויה
קטגוריה:בעלי חיים שתוארו ב-1826
קטגוריה:צפעוני גומה
קטגוריה:יפן: זוחלים
Walkin' on the Sun

**Walkin' on the Sun** (בעברית: **הולך על השמש**) הוא שיר של להקת הרוק האמריקאית Smash Mouth מתוך אלבומה הראשון, *[[Fush Yu Mang]]*. השיר יצא לאור כסינגל הבכורה שלהם ביוני 1997, והשיר היה הסינגל הגדול הראשון של Smash Mouth, שהגיע למקום הראשון במצעד Billboard Modern Rock Tracks בארצות הברית ולמקום השני במצעד שירי הרדיו. השיר זכה להצלחה גם בארצות אחרות, והוא הגיע למקום השלישי בקנדה ובאיסלנד, למקום החמישי באיטליה ובספרד, ולמקום השביעי באוסטרליה.

## רקע
גיטריסט Smash Mouth, גרג קאמפ, אמר על "Walkin' on the Sun":

באסיסט הלהקה, פול דה ליסל, ציין שהגרסה המקורית של "Walkin' on the Sun" היה יותר בסגנון ראפ.

הלהקה החליטה להקליט את השיר לאחר שמתופף הלהקה קווין קולמן גילה אותו על אחת מהקלטות של קאמפ. זה היה השיר האחרון שהתווסף לאלבום *Fush Yu Mang*.

## ביקורת
המגזין מוזיקה & מדיה תיאר את השיר כ"רצועה מחוטבת ומדבקת ביותר". הם ציינו שהוא "ממזג בזריזות פאנק וסקא - והוא עושה זאת מבלי להישמע סטראוטיפי לשני הסגנונות". מיוזיק ויק נתן לשיר דירוג מרבי, של 5 מתוך 5. מבקר מ-*[[NME]]* כתב, "'Walkin' On The Sun' הוא קלאסיקה, היישר מתוך עולם הסוכנים החשאיים הגרובי של אוסטין פאוורס. איאן היילנד מסאנדיי מירור נתן לשיר ציון של 9 מתוך 10. הוא כתב: "זו מוזיקת גיטרה אמריקאית רעשנית ורדיו 1 של ה-BBC מנגנים אותה למוות. זה יהיה מאסיבי, ואז הם ייעלמו."

## וידאו קליפ
הווידאו קליפ הנלווה לשיר מתחיל בכך שכל חבר להקה, אחד בכל פעם, הולך בסמטה חשוכה. לאחר מכן, הלהקה מופיעה בחדר כאשר סטיב הארוול לוחץ על שלט רחוק וגורם לשתי בות להופיע מתחת לכיפת זכוכית. לאחר מכן, הלהקה מופיעה על חוף הים בזמן שהאנשים בחוף רוקדים סביבם. לאחר מכן, הסצנה משתנה ללהקה שמופיעה מול שתי אותן בנות באזור מלא באורות בהירים מהבהבים. לאחר מכן מוצג מרוץ מכוניות בו משתתפים גם חברי הלהקה. במהלך המירוץ המכונית של חברי הלהקה מתרסקת, ולאחר מכן הם ממשיכים להופיע כשהם שוכבים על הרצפה.

## מיקומי שיא

## נתוני מכירות

## היסטוריית יציאות לאור

## שימוש במדיה
ניתן לשחק עם השיר במשחק הווידאו "Rock Band 3" והוא הוצג בסרטים "An American Werewolf in Paris" ו-"Can't Hardly Wait", ובסרט הטלוויזיה שרדרמן שולט (2007). הוא הופיע בפרסומות מקדימות לסדרת הטלוויזיה פיירפליי. השיר מופיע גם בסדרת הטלוויזיה *[[ER (סדרת טלוויזיה)|ER]]*.

השיר כלול בשיר "Polka Power!" של וירד אל ינקוביק מתוך אלבומו *Running With Scissors* משנת 1999. ניל סיסרגה דגם את השיר בשיר "Daft Mouth" מאלבומו *Mouth Sounds*.

## קישורים חיצוניים

## הערות שוליים

קטגוריה:סינגלי בכורה מ-1997
קטגוריה:שירים באנגלית
קטגוריה:שירים על שינוי אקלים
קטגוריה:שירי מחאה
קטגוריה:שירי פופ רוק
קטגוריה:אלבומי חברת אינטרסקופ רקורדס
שיטת ואגאנובה

[ממוזער| [אגריפינה ואגאנובה, מייסדת שיטת ואגאנובה, בתמונה ב-1910.]]
**שיטת ואגאנובה** (באנגלית: **Vaganova method**; ברוסית: **Система Вагановой**; היא טכניקת בלט ומערכת אימון שפותחה על ידי הרקדנית והפדגוגית הרוסייה אגריפינה ואגאנובה (1879–1951). השיטה נגזרה מתורתו של מאסטר הבלט הראשון (Premier Maître de Ballet) מריוס פטיפה, לאורך סוף המאה ה-19. אגריפינה ואגאנובה היא זו ששיכללה וטיפחה את צורת הוראת הבלט הקלאסי הזו והפכה אותה לסילבוס בר-קיימא. השיטה ממזגת אלמנטים של סגנון צרפתי מסורתי מהתקופה הרומנטית עם האתלטיות והווירטואוזיות של שיטת צ'קטי האיטלקית (Cecchetti method). בשיטת ואגאנובה מערכת האימון נועדה לערב את כל הגוף בכל תנועה, תוך תשומת לב שווה לפלג הגוף העליון, לשוקיים ולרגליים. ואגאנובה האמינה שגישה זו מגבירה את התודעה של הגוף, ובכך יוצרת הרמוניה של תנועה וטווח הבעה גדול יותר.

## היסטוריה
עם סיום לימודיה בבית הספר הקיסרי לבלט (שמה היום אקדמיית ואגאנובה לבלט רוסי) בסנקט פטרבורג בשנת 1897, החלה אגריפינה ואגאנובה לרקוד עם הלהקה המקצועית הקשורה לבית הספר, הבלט הרוסי הקיסרי (בלט מריאינסקי). היא פרשה מריקוד ב-1916 כדי להמשיך בקריירת הוראה וב-1921 חזרה כמורה בבית הספר, ששמו שונה לאחר הפלת הצאר ל"בית הספר הכוריאוגרפי של לנינגרד" (Leningrad Choreographic School.).

במהלך 30 השנים שבהן בילתה בהוראה בבית הספר הכוריאוגרפי של לנינגרד, ואגאנובה פיתחה טכניקת בלט ששילבה אלמנטים של טכניקה צרפתית, איטלקית ורוסית מוקדמת יותר, ושיטת אימון ללמד את הטכניקה. עיקרי שיטת האימון כללו פיתוח כוח הגב התחתון והפלסטיות של הידיים, וכן את הכוח, הגמישות והסיבולת הנדרשים לבלט והיא שילבה תהליך הדרכה מפורט שציין מתי ללמד כל נושא וכמה זמן ללמד אותו. בשנת 1934, ואגאנובה כתבה את "יסודות הריקוד הקלאסי", שנותר ספר לימוד סטנדרטי להדרכה של טכניקת בלט. בשנת 1948, ואגאנובה חיברה ספר בשם The Foundation For Dance (הידוע יותר כעקרונות בסיסיים של ריקוד רוסי קלאסי) שהתוותה ותיארה את שיטת האימון שלה ואת טכניקת הבלט שלה. לאחר מותה של ואגאנובה ב-1951, שיטת הלימוד שלה נשמרה על ידי מדריכים כמו ורה קוסטרוביצקאיה וורה וולקובה.

כיום שיטת ואגאנובה היא שיטת לימוד הבלט הנפוצה ביותר ברוסיה, והיא נמצאת בשימוש גם באירופה ובאמריקה הצפונית.

## מאפייני השיטה
שיטת האימון של ואגאנובה מסתמכת על העיקרון הבא:

שניתן להקיף ולהציג את כל האימון במהלך גרנד פה דה דה אחד (הגראן פה דה דה (grand pas de deux) הוא פה דה דה בעל תבנית המורכבת בדרך כלל מחמישה חלקים). התלמידים מאומנים להוכיח את העיקרון הזה בבחינת הגמר והסטודנטים המוכשרים ביותר מקבלים אז את פרס "הגראן פה דה דה" עבור הביצוע.

השלבים בסילבוס של ואגאנובה מתבססים על התקדמות שפותחה בקפידה, שבה שולטים בצורות ה"בסיסיות" או ה"הכנות" לפני שהרקדן עובר לצורות קשות יותר. ניתן להבין זאת כגישה טכנית מתוכננת כאשר מלמדים אותה המורים המוסמכים על פי הסילבוס תוך מעקב מקרוב. הסילבוס מבוסס על הרעיון שכאשר מלמדים רקדן שלב או צעד כלשהו הוא/היא כבר פיתחו את החוזק כדי שהתנועות שלהם יצליחו. מובן שבניית כוח זו דורשת זמן ועבודה קשה ועקבית.

תלמידים בבתי ספר מבוססי ואגאנובה צפויים לקחת קורסים יומיים בבלט כמו גם בריקוד אופי (Character dance), במחול מודרני, בהתעמלות/חיזוק, וללמוד היסטוריה ומוזיקה. בלט דורש רב צדדיות להבנתה של ואגאנובה ותלמידי בלט אינם יכולים להסתמך רק על לימוד הבלט הקלאסי.

## קישורים חיצוניים
* 
* About the Vaganova Syllabus
## הערות שוליים

קטגוריה:בלט
קוסטקה קאראג'אלה

**קוֹסְטַקֶה קאראג'אלה** (ברומנית: **Costache Caragiale**; 29 במרץ 1815 – 13 בפברואר 1877) היה מחזאי, שחקן תיאטרון ומנהל תיאטרון רומני שהיה לו תפקיד חשוב בהתפתחות התיאטרון הרומני.

הוא נולד בבוקרשט, ולאכיה, ערך את הופעת הבכורה שלו על הבמה ב-1835 וב-1838 ארגן להקת תיאטרון ביאשי במולדובה, שהפכה לחלק מ.

הוא עבד בתיאטראות אזוריים רומניים רבים, במיוחד ביאשי, קראיובה ובוטושאן, ועודד את הצגת מחזות של מחזאים רומניים של תקופתו, במיוחד אלה של וסילה אלכסנדרי וקוסטקה נגרוצי. בשנים 1852–1855 היה קוסטקה קאראג'אלה המנהל הראשון של התיאטרון הלאומי של בוקרשט. הוא גם כתב כמה קומדיות, כמו O repetiţie moldovenească ("חזרה מולדבית", 1844) ו-O soaré la mahala ("נשף בשכונת העוני") ב-1847.

קאראג'אלה היה בין תומכי מהפכת 1848. הוא היה דודו של יון לוקה קאראג'אלה, הנחשב למחזאי הגדול ביותר בשפה הרומנית. גם אחיו הצעיר, יורגו קאראג'אלה (Iorgu Caragiale), היה שחקן ובמאי תיאטרון.

## מבחר מכתביו
*Scrieri a lui Costache Caragiale, 1840 "כתבים של קוסטקה קאראג'אלה"
*Epistolă către Grigore Alexandrescu, 1841 "מכתב לגריגור אלכסנדרסקו"
*Leonil sau Ce produce dispreţul, 1841 "לאוניל או מה שבוז מייצר"
*O repetiţie moldovenească sau Noi şi iar Noi, 1844 "חזרה מולדבית או אנחנו ועוד פעם" - קומדיה
*O soaré la mahala sau Amestecul de dorinţi "נשף בשכונת העוני או תערובת הרצונות" - קומדיה
*Îngâmfata plăpumăreasă sau Cucoană sunt "יוצר השמיכות המתנשא או אני גברת"
*Doi coţcari sau Feriţi-vă de răi ca de foc "שני נוכלים או היזהרו מהרשעים כמו מאש"
*Învierea morţilor "תחיית המתים"
*Urmarea coţcarilor "הנוכלים, המשך"
*Prologul pentru inaugurarea noului teatru din București, 1881 "פרולוג בחנוכת התיאטרון החדש בבוקרשט" (1852)
*Teatrul Naţional în Ţara Românească, 1867 "התיאטרון הלאומי בוולאכיה" (1855)

## קישורים חיצוניים

* 

## הערות שוליים

קטגוריה:מחזאים רומנים
קטגוריה:במאי תיאטרון רומנים
קטגוריה:שחקני תיאטרון רומנים
קטגוריה:רומנים ממוצא יווני
קטגוריה:ילידי 1815
קטגוריה:נפטרים ב-1877
יוהנה בודין

**יוהנה בודין** (בסלובקית: **Johanna Budinova**; 29 במרץ 1898 – 29 בנובמבר 1985) הייתה מטפלת סלובקית (במקור מווינה), שהוכרה כחסידת אומות העולם על כך שהצילה יהודים במלחמת העולם השנייה ממוות בידי הנאצים.

## קורות חייה
יוהנה בודין נולדה ב-29 במרץ 1898 בווינה לאדלברט ופרנצ'יסקה. את שנות ה-20 שלה בילתה בציד פנתרים בדרום אמריקה. לאחר חזרתה לאירופה נישאה בשנת 1927 לונדלין קבט, בעל מסעדה בעיירה גבלי. לשניים נולדה בת שנפטרה בגיל 5, ולאחר מכן נפרדו.

## פעילות בתקופת השואה להצלת יהודים
לאחר הפרידה מבעלה עברה בודין לברטיסלאבה, ושימשה כמטפלת בביתם של ולדימיר ובלה גרינמנדל עבור ילדיהם גרטרוד ופאבל, אליהם הגיעה בעקבות היכרות עם אמו של ולדימיר, קתרינה.

באוגוסט 1944, לפני פרוץ המרד הסלובקי ופלישת גרמניה הנאצית לסלובקיה, התפצלה משפחת גרינמנדל. ההורים ולדימיר ובלה נעזרו במסמכים מזויפים והסתתרו. בודין, בהיותה בת 46, עזבה עם שני הילדים גרטרוד ופאבל, לדירה שכורה בעיר דוברבקה שבפרברי הבירה ברטיסלאבה, כשהיא מתחזה לאמם כדי להצילם.. ב-22 בספטמבר 1944, נסעה בודין לברטיסלאבה כדי להביא את ההורים למקום מסתור. באותו יום, נתפסה גרטרוד בדירה בה הייתה לבדה באותה עת, נשלחה לאושוויץ, שם נספתה. בעקבות זאת התאחדו פאבל והוריו באותו הלילה ועברו מדוברבקה לגבלי שבמחוז טרנבה, שם הסתתרו אצל שתי משפחות – רהאק ויורקוביץ', עד תום המלחמה. בודין נשארה בדירה השכורה ורקמה מפות ומפיות על מנת לכלכל את משפחת גרינמנדל שמשאביה הדלדלו. במהלך המלחמה נחקרה על ידי הגסטפו אודות מיקומו של פאבל אך לא חשפה אותו.

## לאחר המלחמה
לאחר המלחמה בודין הצטרפה למשפחת גרינמנדל, ששינתה את שמה לבודין – כשם המשפחה שלה. בשלהי 1949 עלתה משפחת בודין לישראל, כאשר בודין עלתה יחד איתם. בודין עבדה כמנהלת משק בית אצל משפחה אמידה בחיפה, עד ליציאתה לגמלאות. לאחר מכן עברה לגור בקריית ים לצד משפחת בודין. בודין נפטרה ב-29 בנובמבר 1985.

## הכרה והנצחה
בעקבות פעילותה בתקופת השואה להצלת יהודים הוכרה בודין כחסידת אומות העולם ב-29 בינואר 2006 על ידי יד ושם.
ממוזער|קברה של חסידת אומות העולם יוהנה בודין בבית הקברות הלטיני בחיפה
במסגרת מיזם "חסד אחרון" (מיזם משותף ל"יד ושם" ושב"כ שנערך במהלך 2021, ובמסגרתו אותרו קבריהם של חסידי אומות העולם שגרו ונקברו בישראל ונאסף אודותם מידע רב), נחקר גם סיפורה של בודין ונוצר קשר עם פאבל ששמו שונה לחיים לאחר עלייתו לישראל. כמו כן אותר קברה בבית הקברות הלטיני שבחיפה.

## לקריאה נוספת
* בודין, חיים. את המנגינה הזו אי אפשר להפסיק. 2017.

## הערות שוליים

קטגוריה:סלובקים חסידי אומות העולם
קטגוריה:חסידי אומות העולם שהוכרו במבצע חסד אחרון
קטגוריה:אישים הקבורים בחיפה
קטגוריה:ילידות 1898
קטגוריה:נפטרות ב-1985
Y2HACK

[שמאל|ממוזער|250px|[סמליל הכנס Y2HACK4 בעיצוב ניר מטרסו]]
**Y2HACK** הוא כנס ההאקרים הראשון בישראל שהתקיים בשנת 2000, בשנת 2004 התקיים Y2HACK4, כנס ההאקרים השני בישראל והיו כנסים בינלאומיים. המארגנת של שני הכנסים הייתה נאורה שם שאול.

## הכנס הראשון
נערך בין ה-28 ל-30 במרץ 2000, במרכז הירידים, תל אביב, בחסות אנשים ומחשבים ונטוויז'ן. ארגנה אותו נאורה שם שאול, היועצים הטכנולוגיים היו: נמרוד קרת, לירז סירי ואורן תירוש, ניר מטרסו היה אחראי על המיתוג, ונכחו בו כ-400 איש. בכנס דנו בחופש המידע, אבטחת מידע וחופש הביטוי. חה"כ אליעזר זנדברג דרש לאפשר לכוחות הביטחון להשתתף בכנס בגלוי, ענת מאור, יו"ר ועדת המדע והטכנולוגיה של הכנסת ניסתה לאסור על קיום הכנס ודרשה מאליקים רובינשטיין, היועץ המשפטי לממשלה, לאסור על קיום הכנס ושיבקש מנתן שרנסקי, שר הפנים, למנוע את כניסת הפושעים לישראל, רובינשטיין לא אסר על קיום הכנס; חה"כ מיכאל איתן תמך בקיומו וגם הרצה בו. השתתפו בו המתכנת וההאקר האמריקאי ג'ון דרייפר  (קפטן קראנץ') וההאקר הגרמני אנדי מילר-מגון  מארגון Chaos Computer Club (CCC)  והתקיימה שיחת טלפון עם ההאקר האמריקאי קווין מיטניק נציגי שירות הביטחון לא נכחו רשמית בכנס.

## הכנס השני
[שמאל|ממוזער|250px|הספר [הקתדרלה והבזאר שנכתב וחולק במסגרת הכנס]]
התקיים ב-16 בנובמבר 2004 בתל אביב. מארגנת הכנס הייתה נאורה שם שאול, היועצים הטכנולוגיים היו: נמרוד קרת, קרן אלעזרי וערן ורד. ניר מטרסו היה אחראי על המיתוג. הוא התקיים במועדון TLV שבנמל תל אביב ומאות הכרטיסים נרכשו בלילה הראשון שפורסם על קיומו. בכנס דנו בקוד פתוח, תרבות דיגיטלית, פשע מקוון, חוקי מחשב, הוקרנו סרטי האקרים, נערך חידון נושא פרסים והיה תא וידויים שבו האקרים יוכלו למרק את מצפונם. נערכה תחרות בה קבוצות של האקרים ניסו לפרוץ לרשת של רעותה ונלמדו טכניקות פריצה. המשחקים והפעילויות היו במסורת של כנסי האקרים בינלאומיים כמו DEF CON , הנערך בארצות הברית כל שנה וכמו Hacking in Progress האירופי , הנערך מדי 4 שנים בהולנד. למשתתפים ניתנה אפשרות להירשם באמצעות כינוי וללא שם מלא ונאסרה כניסת צוותי עיתונות וצלמים לשטח הכנס. בכנס השתתפו כ-800 אנשים וחולק בו הספר הקתדרלה והבזאר שיצא לכבוד הכנס.

## קישורים חיצוניים
* 
* 
* סרטונים על הכנס השני: ראשון, שני, שלישי, רביעי, חמישי

## הערות שוליים

קטגוריה:תחרויות מדע וידע
קטגוריה:תחרויות בישראל
קטגוריה:סייבר ותכנות בישראל
קטגוריה:ישראל: כנסים
קטגוריה:האקינג
ייהוד ירושלים

ממוזער|תמונה ממבט-על לכיוון העיר העתיקה בירושלים
**ייהוד ירושלים** (בערבית: **تهويد القدس**; באנגלית: **Judaization of Jerusalem**) היא ההשקפה שישראל מבקשת לשנות את הנוף הפיזי והדמוגרפי של ירושלים כדי להגדיל את אופייה היהודי על חשבון המוסלמי והנוצרי שלה. הדבר כרוך לעיתים קרובות גם בנוכחות היהודית הגוברת בירושלים בעידן המודרני, בהתייחסו ליישוב הישן היהודי שנעשה דומיננטי יותר ויותר מאז התקופה העות'מאנית. תהליך זה נמשך עד שהפכה לקבוצה האתנית-דתית הגדולה ביותר בירושלים מאז אמצע המאה ה-19 ועד מלחמת העצמאות, כאשר ירדן ניקתה את מזרח ירושלים מנוכחותה היהודית.

## ראו גם
* ההתיישבות היהודית במזרח ירושלים

קטגוריה:הסכסוך הישראלי-פלסטיני
קטגוריה:ציונות
קטגוריה:ירושלים: היסטוריה
פרוטתליטיס

**פרוטתליטיס** (שם מדעי: *Protathlitis*) הוא סוג של דינוזאור במשפחת הספינוזאוריים שחי בקרטיקון תחתון באירופה שלפני 129.4 עד 125 מיליון שנה מזמננו.

סוג זה ידוע מממצאי מאובנים מתצורות ארכילס דה מורלה  שבמחוז קאסטיון בספרד. לצידו התגלה הספינוזאור הקרוב *Vallibonavenatrix*, באזור בו כנראה נמצאו מספר גדול של ספינוזאורים. הממצאים כללו רק שרידים מועטים של חוליות זנב וגב וחלק קטן מהלסת התחתונה. הוא היה טורף גדול מאוד באורך של 10 עד 11 מטרים ומשקל של כשני טונות בקירוב, כך שאולי היה טורף-על.

סוג זה תואר ב-2023 בידי החוקרים Santos-Cubedo ועמיתיהם והוא נקרא על שם המילה היוונית: "Protathlitis" - שפירושה: "אלוף". השם ניתן לציון ניצחון הקבוצה הספרדית ויאריאל בעונת 2020/2021 בליגה האירופית באותה שנה בה התגלה הדינוזאור. הסוג מכיל מין יחיד - *Protathlitis cinctorrensis*, שנקרא על שם העיירה הקרובה .

אף שלא ברור כיצד חי ייתכן שדמה מאוד לקרובו הבריוניקס והיה צייד דגים שחי לאורך הביצות הקדומות.

## קישורים חיצוניים

קטגוריה:ספינוזאוריים
קטגוריה:דינוזאורים שחיו בקרטיקון תחתון באירופה
קטגוריה:מאובני טקסונים שתוארו ב-2023
קטגוריה:בעלי חיים שתוארו ב-2023
סוור האמר

**סוור לודוויג בורגונד האמר** (בנורווגית: **Sverre Ludvig Borgund Hamre**; 19 באוקטובר 1918 – 15 במאי 1990) היה גנרל נורווגי אשר שימש כראש ההגנה (מקביל לרמטכ"ל) של צבא נורווגיה בין 1977–1982.

## ביוגרפיה
האמר נולד בברגן ב-19 באוקטובר 1918, ולמד בגימנסיה צבאית ואז בבית ספר לפיקוד. לאחר מכן הוצב ברגימנט הרגלים ה-9. הוא השתתף בקרבות במהלך הפלישה הגרמנית לנורווגיה ב-1940. לאחר כיבוש הארץ בידי הגרמנים, האמר נמלט לבריטניה. הוא הצטרף לצבא הנורווגי הגולה, וב-1943 למד בקולג' המלחמה בלונדון. הוא השתתף בפלישה לנורמנדי, ולאחר מכן בשחרור צרפת ובלגיה ובפלישה לגרמניה. לאחר המלחמה למד האמר באקדמיה הצבאית השוודית, ומילא תפקיד משמעותי בבנייה מחדש של הצבא הנורווגי לאחר המלחמה. ב-1969 הוא מונה למפקד פיקוד הצפון, וב-1977 מונה לראש ההגנה (מקביל לרמטכ"ל). הוא סיים את תפקידו ב-1982 ופרש מהצבא.

## קישורים חיצוניים
* סוור האמר באתר Store norske leksikon  

קטגוריה:גנרלים נורווגים
קטגוריה:ראש ההגנה (נורווגיה)
קטגוריה:אנשי צבא נורווגים במלחמת העולם השנייה
קטגוריה:נורווגים שנולדו ב-1918
קטגוריה:נפטרים ב-1990
הוגו לארסון

**הוגו עמנואל לארסון** (בשוודית: **Hugo Emanuel Larsson**; נולד ב-27 ביוני 2004 בסווארטה שבשוודיה) הוא כדורגלן שוודי המשחק בעמדת הקשר בקבוצת איינטרכט פרנקפורט מהבונדסליגה ובנבחרת שוודיה.

## קריירת מועדונים
לארסון גדל במחלקת הנוער של מאלמה. בשנת 2022 החל לשחק בקבוצה הבוגרת של המועדון במסגרת ליגת העל השוודית.

## קריירה בינלאומית
ב-9 בינואר 2023 ערך לארסון את הופעת הבכורה שלו בנבחרת שוודיה, בניצחון 2-0 על נבחרת פינלנד במשחק ידידות.

## תארים
;מאלמה
* הגביע השוודי (1): 2021/2022

## קישורים חיצוניים

קטגוריה:כדורגלנים שוודים
קטגוריה:קשרי כדורגל שוודים
קטגוריה:כדורגלני מאלמה
קטגוריה:כדורגלני איינטרכט פרנקפורט
קטגוריה:ספורטאים שוודים בגרמניה
קטגוריה:כדורגלני נבחרת שוודיה
קטגוריה:שוודים שנולדו ב-2004
יהודה וולמן

**יהודה וולמן** (נולד ב-2 בנובמבר 1950) הוא פעיל התיישבות, פעיל חברתי ופוליטיקאי ישראלי, ראש המועצה האזורית גולן לשעבר.

## ביוגרפיה
וולמן היה חבר בגרעין הנח"ל של הנוער העובד שהצטרף למשק מרום גולן. בהמשך, היה נציג הקיבוץ המאוחד בתנועת הצופים העבריים ומילא בה מספר תפקידים, בהם: מנהל מחלקת ההכשרות, מרכז כיתות י"א י"ב, מפקד טיולי התנועה לחצי האי סיני, מרכז סמינרי ההדרכה ואיש הקשר והביצוע של התנועה מול התנועות הקיבוציות בנושא הקמת היאחזויות נח"ל וקיבוצים חדשים. במסגרת זו, היה ממקימי קיבוץ אורטל ברמת הגולן. כמן כן, היה מרכז הוועדה הרעיונית-פוליטית של התק"ם וחבר מרכז מפלגת העבודה.

היה יו"ר ארגון "מענ"ה" – מטה על נגד הגזענות. במסגרת זו ארגון צעדות כנגד הרב מאיר כהנא.

ריכז את מטה המאבק של הקיבוצים בתקופת משבר הקיבוצים.

מ-1988 ועד 2001 כיהן כראש המועצה האזורית גולן.

## חיים אישיים
נשוי לחגית לבית לינדנר, מטפלת בדרמה ומנחת יוגה צחוק. לזוג שלושה ילדים.

## קישורים חיצוניים
* תיק התכתבויות של יהודה וולמן, אתר ארכיון המדינה
* אורי הייטנר, גרעין גנוב, 9 בספטמבר 2106
* 

## הערות שוליים

קטגוריה:ראשי מועצה אזורית גולן
קטגוריה:מרום גולן: אישים
קטגוריה:מייסדי קיבוצים
קטגוריה:פעילי מפלגת העבודה
קטגוריה:בוגרי הנוער העובד והלומד
קטגוריה:חברי גרעיני נח"ל
קטגוריה:ישראלים שנולדו ב-1950
STS-106

**STS-106**, היא המשימה ה-99 בתוכנית מעבורות החלל של נאס"א והמשימה ה-22 של מעבורת החלל אטלנטיס. מטרתה העיקרית של משימה זו הייתה המשך הרכבת תחנת החלל הבין-לאומית וביצוע ניסויים.

## צוות
* **מפקד המשימה:** טרנס וילקאט 
* **טייס:** סקוט אלטמן (Scott D. Altman)
* **מומחה למשימה:** אדוארד לו (Edward T. Lu)
* **מומחה למשימה:** ריצ'רד מסטרקיו (Richard A. Mastracchio)
* **מומחה למשימה:** דניאל ברבנק (Daniel C. Burbank)
* **מומחה למשימה:**  יורי מלנצ'נקו (Yuri Malenchenko)
* **מומחה למשימה:**  בוריס מורוקוב ( Boris Morukov)

## המשימה
מטרתה העיקרית של משימה זו הייתה להכין מודול זבזדה לשימוש ומתן אפשרות לנוכחות קבועה של צוותים בתחנת החלל הבין-לאומית.

המעבורת שוגרה ב-8 בספטמבר 2000 וב-10 בספטמבר התחברה לתחנת החלל הבין-לאומית. באותה עת לתחנת החלל כבר הייתה מחוברת חללית אספקה פרוגרס М1-3 שהמתינה לפירוק הציוד.

ב-11 בספטמבר לו ומלנצ'קנו ביצעו פעילות חוץ רכבית שנמשכה מעל ל-6 שעות. בפעילות זו הם חיברו כבלים שונים בין מודול "זבזדה" לבין מודול "זאריה". למחרת החלו עבודות בהעברת מטענים שונים ממעבורת לתחנת החלל. בסך הכול הועברו 2,722 ק"ג של ציוד ומצרכים שונים. בנוסף לכך הועבר ציוד שסופק בחללית אספקה רוסית. בסך הכול הועבר כ-5 טונות ציוד ומצרכים. 

ביום חמישי של המשימה במודול "זבזדה" הותקנו סוללות מצברים נוספות. בהמשך בוצעו פעולות נוספות הקשורות לתחזוקת תחנת החלל.

המעבורת נחתה במרכז החלל קנדי במסלול נחיתה מס' 15 ב-20 בספטמבר.

## ראו גם
* משימות מעבורות החלל

## קישורים חיצוניים

* אודות משימת STS-106 באתר נאס"א
* תיאור המשימה
* דיווח לעיתונות
* סרט עם תקציר של מהלך המשימה

STS-106
קטגוריה:2000 בארצות הברית
יחסי הולנד–מאלי

**יחסי הולנד–מאלי** הם היחסים הדיפלומטיים והצבאיים בין **[[הולנד]]** ל**[[מאלי]]**. היחסים בין שתי המדינות כוננו ב-11 ביולי 1964.

## שגרירויות
שגרירות הולנד במאלי ממקומת בבירת מאלי, במקו, ראשה הוא מרטין אדריאן ברוואר. מאלי מחזיקה בקונסוליית כבוד ברוטרדם.

## משימת האו"ם בצפון מאלי
הולנד תרמה 450 איש של כוחות מיוחדים ואיסוף מודיעין כדי לשרת במשימת הייצוב הרב-ממדית המשולבת של האו"ם במאלי. ההודעה נמסרה על ידי שר החוץ פרנס טימרמנס ביולי 2014.

בראש יחידת הצבא ההולנדי עמד הגנרל טום מידנדורפ עד 2017. ארבעה חיילים הולנדים נהרגו ומסוק אפאצ'י אבד ב-2015.

## התפטרות שרת ההגנה ההולנדית
ב-4 באוקטובר 2017, שרת ההגנה של הולנד, ז'נין הניס-פלאסחארט, התפטרה בשל מותם של 2 חיילים הולנדים ופציעה קשה של אחר בתאונת אימונים במאלי ביולי 2016. מועצת הביטחון ההולנדית קבעה כי הצבא השתמש בציוד ישן, רימונים פגומים שלא נבדקו או אוחסנו בצורה נכונה. גם הגנרל מידנדורפ התפטר מתפקידו עקב כישלונות אלו.

## קישורים חיצוניים

## הערות שוליים

קטגוריה:הולנד: יחסי חוץ לפי מדינה
קטגוריה:מאלי: יחסי חוץ לפי מדינה
סוון האוגה

**סוון אוגה האוגה** (בנורווגית: **Sven Aage Hauge**; 29 בדצמבר 1923 – 31 במאי 1997) היה גנרל נורווגי ששימש כראש ההגנה (מקביל לרמטכ"ל) בין 1982–1984.

## ביוגרפיה
האוגה התגייס לחיל האוויר המלכותי הנורווגי ועבר הכשרה כטייס ימי. כמו כן הוא למד באקדמיה הצבאית הנורווגית. ב-1970 הועלה לדרגת אוברסט והצטרף למודיעין. ב-1975 הוא מונה לראש מחלקת המודיעין. ב-1977 הוא הועלה לדרגת גנרל-מיור ומונה לראש אגף המבצעים בפיקוד העליון. שנה לאחר מכן הוא הועלה לדרגת גנרל-לויטננט. ב-30 ביוני 1982 מונה לראש ההגנה (מקביל לרמטכ"ל) וכיהן בתפקיד במשך שנתיים. לאחר מכן שימש כראש הרשות האחראית על ניהול הרכוש והמקרקעין של הכוחות המזוינים עד פרישתו מהצבא ב-1990.

## קישורים חיצוניים
* סוון האוגה באתר Store norske leksikon

קטגוריה:גנרלים נורווגים
קטגוריה:ראש ההגנה (נורווגיה)
קטגוריה:טייסים צבאיים
קטגוריה:אנשי צבא נורווגים במלחמת העולם השנייה
קטגוריה:נורווגים שנולדו ב-1923
קטגוריה:נפטרים ב-1997